|  |
| --- |
| Til diverse høringsparter, jf. vedlagte høringsliste. |

**Høring over udkast til Bekendtgørelse om gebyrer for Banedanmarks beredskabsydelser, kurser og uddannelse samt tredjepartsprojekter**

04.05.2023

Sagsnummer: 2022-24868

**Anja Svane Breum**

Jura, Udbud og Bæredygtighed

Ressourcedivisionen

+45 23294483

ansb@bane.dk

Banedanmark

Carsten Niebuhrs Gade 43

1577 København V

+45 8234 0000

www.banedanmark.dk

CVR: 1863 2276

Hermed sendes udkast til Bekendtgørelse om gebyrer for Banedanmarks beredskabsydelser, kurser og uddannelse samt tredjepartsprojekter i høring.

Forudsætningen for bekendtgørelsen er, at Forslag til lov om ændring af jernbaneloven og lov om DSB vedtages. Lovforslaget blev fremsat den 16. marts 2023 med forventet ikrafttrædelsesdato 1. juli 2023. Bekendtgørelsen har hjemmel i jernbanelovens § 110a.

Bekendtgørelsen er en præcisering og tydeliggørelse af Banedanmarks nuværende praksis og fastsætter, hvilke beredskabsydelser, kurser, uddannelser samt tredjepartsprojekter, Banedanmark kan opkræve gebyrer for, størrelsen af gebyrerne samt betalingsfrist og klageadgang. Da bekendtgørelsen fastsætter Banedanmarks nuværende praksis, vil den ikke medføre erhvervsøkonomiske konsekvenser for Banedanmarks samarbejdspartnere.

Eventuelle spørgsmål til høringsudkastet kan rettes til undertegnede på e-mail: ansb@bane.dk eller på tlf. 23294483.

Eventuelle bemærkninger til udkast til Bekendtgørelse om gebyrer for Banedanmarks beredskabsydelser, kurser og uddannelse samt tredjepartsprojekter bedes sendt til [banedanmark@bane.dk](mailto:banedanmark@bane.dk) **senest 26.05.2023**

med angivelse af **”Bekendtgørelse vedr. gebyrer”** i emnefeltet.

Liste over de hørte myndigheder og virksomheder er vedlagt.

**Med venlig hilsen**

**Anja Svane Breum**

Jurist, chefkonsulent

Banedanmark